I 1967 ble partene Alme og Schou Nilsen enige om oppløsning av fellesskapet. Schou Nilsen skulle overta Oslobedriften og Alme bygningsmassen, mens fabrikken skulle selges. Salget førte imidlertid etter hvert til en rettslig feide mellom de to, der Schou Nilsen saksøkte Alme. Feiden gikk igjennom to rettsinstanser og endte med dom i Høyesterett den 2. desember 1972 (Rt-1972-1255). Alme vant saken.